Yngvild Fagerheim

Yngvild Fagerheim (født 16. september 1942 i Dale i Sunnfjord) er en norsk keramiker.nrk.no Fylkesleksikon for Sogn og Fjordane«Yngvild Fagerheim» i Norsk kunstnerleksikon. Oslo, 1982-86Bildende Kunstnere Hedmark Yngvild Fagerheim Hun er datter av Thora Nitter og Ap-politikeren Oddleif Fagerheim. Hun bor og arbeider på Espa i Stange.

Fagerheim er utdannet fra Bergen Kunst- og Håndverksskole 1964-67, og åpnet deretter verksted i Trondheim sammen med Terje Westfoss. Fra 1975 bodde hun en tid i Fredrikstad, hvor hun arbeidet i brukskunstsenteret PLUS. På 80-tallet etablerte hun verksted Espa, og sammen med maleren Olav Starheim, drev hun i mange år et privat galleri som hadde stort nedslagsfelt.  

Yngvild Fagerheims arbeider har blitt beskrevet som «med sikker formsans og følelse for den presist utførte profilering av detalj som del av helheten». Fra 1970-tallet av arbeidet hun ikke bare med brukskeramikk, men også med relieffer og fri keramisk skulptur. Hun har hatt utsmykkingsoppdrag i Fjalerhuset, Førde kyrkjetun, Trøndelag Teater, Universitetet i Tromsø, rådhusene i Ringsaker og Stange, sykehuset i Elverum, i Statoil sine bygninger, på cruiseskip. 

Hun var aktiv i Kunstneraksjonen 1974 og i kunsthåndverkernes organisasjonsarbeid for å etablere foreningen Norske Kunsthåndverkere i 1975. Det var motsetninger mellom den kunstnerbaserte fagorganisasjonen Norske Kunsthåndverkere og paraplyorganisasjonen Landsforbundet Norsk Brukskunst som førte til at NK meldte seg ut av LNB i 1978. Da hun i 1977 ble tildelt Jacobprisen som Landsforbundet sto bak, takket hun nei til prisen. «Hun uttalte at hun nektet å motta æresbevisningen for å markere at LNB hadde utspilt sin funksjon som fellesorganisasjon for brukskunstbevegelsen. Fordi prisen var et symbol for hva LNB stod for syntes hun det var uriktig å ta imot den når hun samtidig 'jobbet for utmelding av giverorganisasjonen'.»Mette Grieg Toyomasu. «Nei takk til Jacob-prisen» I: Kunsthåndverk, nr 2, 1998. Basert på deler av Toyomasus hovedfagsoppgave i kunsthistorie fra 1997.Se også: Leena Mannila. God form i Norge, Jacob-prisens vinnere 1957-1995. Messel forlag / Norsk Form, 1996. ISBN 82-452-0011-5. (ebok) 

Fagerheim mottok Norske Kunsthåndverkeres Ærespris i 1999. 

Yngvild Fagerheim hadde sin første separatutstilling i Bergen 1969. Hun har deltatt i representative kollektivutstillinger i Sverige, Frankrike og Japan. Hun er bl.a innkjøpt av Riksgalleriet, Norsk kulturråd, Nasjonalmuseet i Oslo, Nordnorsk Kunstmuseum, kunstindustrimuseene i Oslo, Trondheim og Bergen, flere bymuséer, Nationalmuseum i Stockholm, Jönköpings Museum og kunstmuseer i USA og Canada.

 Referanser 

Kategori:Norske keramikere
Kategori:Norske kunsthåndverkere
Kategori:Personer fra Fjaler kommune
Kategori:Personer fra Stange kommune